title: Υδατοδρόμια - Μελέτη περίπτωσης περιφέρειας Ιονίων Νήσων
title: Seaplane bases - Case study for Ionian Islands region
titleType: AlternativeTitle
Creators: name: Τσαχουρίδης, Μάριος
Publisher: name: Πανεπιστήμιο Δυτικής Αττικής
Year: 2024
Subjects: Υδατοδρόμια
Υδροπλάνα
Περιφέρεια Ιονίων Νήσων

description: Ο γεωγραφικός χώρος της Ελλάδας χαρακτηρίζεται από μια αρκετά μεγάλη ακτογραμμή, καθώς και από κάποια συμπλέγματα νησιών που εκτείνονται και στην ανατολική της πλευρά της χώρας στο Αιγαίο πέλαγος, αλλά και στην δυτική της πλευρά, στο Ιόνιο πέλαγος. Το ελληνικό κράτος είναι υποχρεωμένο να ασκεί την κατάλληλη νησιωτική πολιτική που θα εξασφαλίζει την απρόσκοπτη μεταφορά ανθρώπων και αγαθών καθ΄ όλη την διάρκεια του έτους, μεταξύ των νησιών, αλλά και την σύνδεση τους με την ηπειρωτική χώρα, όπως και την παροχή βοήθειας σε οποιαδήποτε έκτακτη κατάσταση. Στο πλαίσιο αυτό, θεωρείται σημαντική η συνδρομή ενός εναλλακτικού μέσου μεταφοράς, δηλαδή, των υδροπλάνων. Τα υδροπλάνα ξεκίνησαν να χρησιμοποιούνται πάνω από έναν αιώνα πριν και αποδείχθηκαν ως ιδιαίτερα χρήσιμα στις μεταφορές μέχρι να λάβει χώρα η τεχνολογική εξέλιξη κατά το δεύτερο μισό, κυρίως, του 21ου αιώνα η οποία και βοήθησε στην ανάπτυξη των περισσότερο προηγμένων αεροσκαφών. Εντούτοις, μέχρι και σήμερα τα υδροπλάνα, για πολλούς, θεωρούνται μια βιώσιμη εναλλακτική λύση για τις μεταφορές. Η Ελληνική Πολιτεία τα τελευταία σχεδόν είκοσι χρόνια έχει προσπαθήσει να θεσπίσει ένα ολοκληρωμένο νομοθετικό πλαίσιο που θα επιτρέψει την ανάπτυξη υδατοδρόμιων στα κατά τόπους νησιά, έτσι ώστε να υπάρξει το αντίστοιχο επενδυτικό ενδιαφέρον από εταιρείες αερομεταφορών που χρησιμοποιούν υδροπλάνα. Η παρούσα διπλωματική εργασία αποτελεί μια βιβλιογραφική ανασκόπηση που εστιάζει στην δημιουργία των κατάλληλων υποδομών ανάπτυξης ενός δικτύου υδατοδρομίων στην Περιφέρεια Ιονίων Νήσων καθώς και στα επιχειρησιακά πλεονεκτήματα του υδροπλάνου που μπορεί να καλύψει βασικές ανάγκες μεταφοράς προσώπων και αγαθών, αλλά και να δώσει προστιθέμενη αξία στις τουριστικές υπηρεσίες της Περιφέρειας. Σημειώνεται ότι λόγω της ιδιαιτερότητας και της πρωτοτυπίας που επιλεγμένου θέματος, εντοπίστηκε μια δυσκολία στον εντοπισμό ευρείας βιβλιογραφίας, τόσο ελληνικής όσο και ξενόγλωσσης. Παρόλα αυτά, επελέγησαν εκείνες οι πηγές που θεωρήθηκαν ως οι καταλληλότερες για την τεκμηρίωση του θέματος. Με βάση τις πληροφορίες που εντοπίστηκαν, διαπιστώθηκε ότι στην Ελλάδα υπάρχουν ήδη υπό λειτουργία υδατοδρόμια, καθώς και κάποια τα οποία βρίσκονται στη διαδικασίας της αδειοδότησης. Αναλύοντας, επιπρόσθετα, δεδομένα που αφορούν στην τουριστική κίνηση προς τα νησιά του Ιονίου, εντοπίστηκε μια συνεχής αύξηση του αριθμού των τουριστών προς την περιοχή, τόσο από την Ελλάδα, όσο και από το εξωτερικό. Κάτι τέτοιο αποτελεί σημαντική ευκαιρία για την αξιοποίηση των υδροπλάνων ως εναλλακτικών μέσων μεταφοράς ιδίως από τη στιγμή που οι τιμές των ακτοπλοϊκών εισιτηρίων ενισχύονται συνεχώς κατά τα τελευταία χρόνια. Εντούτοις, η κατασκευή και λειτουργία ενός υδατοδρομίου μπορεί να είναι χρονοβόρα και να συνδέεται με υψηλό κόστος το οποίο δεν είναι βέβαιο ότι θα αποσβεστεί εύκολα ή άμεσα. Επιπρόσθετα, στην Ελλάδα διαπιστώνεται κωλυσιεργία στις διαδικασίες η οποία μπορεί να προκύπτει είτε από τις νομικές διαστάσεις είτε από πολιτικά και λοιπά κίνητρα. Σε κάθε περίπτωση, όμως, θεωρείται αναγκαίο να μελετώνται συνεχώς οι πιθανές λύσεις για την καλύτερη εξυπηρέτηση του επιβατικού κοινού σε περιοχές που βρίσκονται εκτός της ηπειρωτικής περιοχής της χώρας, όπως είναι τα νησιά του Ιονίου.